tallene fortæller at der er kraftigt iltsvind i 8,4 procent af fjorden, og hvis udviklingen fortsætter, så begynder bunddyrene at dø. Fisk derimod har mulighed for at flygte fra de iltfattige vande. Det er specielt Hjarbæk og Skive fjorde der gisper, men også Lovns og Thisted Bredning savner ilt. Og overraskende gælder det samme Løgstør Bredning. Mariager Fjord er tømt for ilt i 14 meters dybde. For bare tre uger siden blev der målt ilt i 21 meters dybde. Ifølge civilingeniør Svend Åge Bendtsen fra Miljøcenter Aalborg skal der kraftig blæst i mindst et døgn til, før udviklingen vender. Han er overrasket over, at målingerne allerde nu viser så store områder uden ilt. I fjor blev der først målt tilsvarende tal i juli.

Opsummering:
Søpinsvin, børsteorme og søstjjerner er i akut livsfare i store dele af Limfjorden, oplyser P4 Nordjylland. Det viser denne uges målinger af iltindholdet. 13,5 procent af Limfjordens areal er ramt af iltsvind.